1987 йылда Андреа буласаҡ кәләше Энрика Чензатти менән таныша. Улар 1992 йылдың 27 июнендә никахлаша. 1995 йылдың 22 февралендә улдары Амос, 1997 йылдың 8 октябрендә икенсе улдары Маттео тыуа. Бочеллиның өйҙә һирәк булыуы сәбәпле, Энрика айырылышырға була, 2002 йылда никахтары тарҡала. Шул уҡ йылда Андреа үҙенең хәҙерге ҡатыны Вероника Берти (итальян баритоны Ивано Бертиның ҡыҙы) менән осраша. Хәҙер Ивано Берти Бочеллиның импрессариоһы булып эшләй. 2011 йылдың авгусында Верониканың ауырлы булыуы тураһында хәбәр итәләр. 2012 йылдың мартында уларҙың ҡыҙҙары Вирджиния тыуа.